התוכנית "תיק תקשורת" מה-25.12.2008: על נתניהו והתקשורת, ועל סיקור המתיחות בדרום | פוליטיקאים שרצים לבחירות בתוכניות בידור | דבורית שרגל על צנזורה עצמית ב"גלובס" | ועמנואל רוזן על ערוצי הטלוויזיה המסחריים שלא דיווחו על מאבק היוצרים
 בפתח התוכנית מעיר עמנואל רוזן על האופן שבו התקשורת רוקדת לפי חלילו של יו"ר הליכוד בנימין נתניהו, מסקרת אותו בתנאים שהוא מציב ולא מתעקשת להציב לו שאלות קשות ולעמת אותו עם המתמודדים האחרים. בהמשך דנים בסיקור המצב בדרום אמיר אורן, פרשן לענייני ביטחון וממשל בעיתון "הארץ", ורן אדליסט, פרשן מדיני-בטחוני. האם התקשורת מעודדת פעולה צבאית בעזה או מרגיעה את הרוחות? האם הכתבים והפרשנים הצבאיים מספקים תמונת מצב אמיתית או משמשים תועמלנים של הצבא?  השבוע הופיע יו"ר העבודה אהוד ברק בתוכנית הבידור "ארץ נהדרת". לפניו הופיעו יו"ר קדימה ציפי לבני, השר אבי דיכטר ואיש הליכוד משה פייגלין בתוכנית הקומית "עד הבחירות זה יעבור". מנחה התוכנית, ליאור שליין, הכתב הפוליטי של רשת ב, יואב קרקובסקי, ויועץ תקשורת מוטי שרף דנים בכמה שאלות: האם הופעה של פוליטיקאים ומועמדים לראשות הממשלה בתוכניות בידור וסאטירה היא תופעה פסולה או מבורכת? האם החיקוי של המסורת הפוליטית האמריקאית חיובי? מי המרוויח העיקרי מהופעות הפוליטיקאים – התוכנית או המועמדים? והאם הציבור אינו המפסיד הגדול?  דבורית שרגל על צנזורה עצמית ב"גלובס", ועמנואל רוזן על ערוצי הטלוויזיה המסחריים שלא דיווחו על מאבק היוצרים.